CELEX: 31991R0718
Language: el
Date: 1991-03-21 00:00:00
Title: Κανονισμός (ΕΟΚ) αριθ. 718/91 του Συμβουλίου της 21ης Μαρτίου 1991 για την τροποποίηση του κανονισμού (ΕΟΚ) αριθ. 3/84 για τη θέσπιση καθεστώτος ενδοκοινοτικής κυκλοφορίας εμπορευμάτων που αποστέλλονται από ένα κράτος μέλος με σκοπό την προσωρινή χρησιμοποίησή τους σε ένα ή περισσότερα άλλα κράτη μέλη

Avis juridique important

|

31991R0718

Κανονισμός (ΕΟΚ) αριθ. 718/91 του Συμβουλίου της 21ης Μαρτίου 1991 για την τροποποίηση του κανονισμού (ΕΟΚ) αριθ. 3/84 για τη θέσπιση καθεστώτος ενδοκοινοτικής κυκλοφορίας εμπορευμάτων που αποστέλλονται από ένα κράτος μέλος με σκοπό την προσωρινή χρησιμοποίησή τους σε ένα ή περισσότερα άλλα κράτη μέλη  

Επίσημη Εφημερίδα αριθ. L 078 της 26/03/1991 σ. 0004 - 0005

ΚΑΝΟΝΙΣΜΟΣ ( ΕΟΚ ) αριθ . 718/91 ΤΟΥ ΣΥΜΒΟΥΛΙΟΥ  της 21ης Μαρτίου 1991  για την τροποποίηση του κανονισμού ( ΕΟΚ ) αριθ . 3/84 για τη θέσπιση καθεστώτος ενδοκοινοτικής κυκλοφορίας εμπορευμάτων που αποστέλλονται από ένα κράτος μέλος με σκοπό την  προσωρινή χρησιμοποίησή τους σε ένα ή περισσότερα άλλα κράτη μέληΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100Α,  την πρόταση της Επιτροπής ( 1 ),  Σε συνεργασία με το Ευρωπαϊκό Κοινοβούλιο ( 2 ),  Έχοντας υπόψη τη γνώμη της Οικονομικής και Κοινωνικής Επιτροπής ( 3 ),  Εκτιμώντας :  ότι ο κανονισμός ( ΕΟΚ ) αριθ . 3/84 ( 4 ), όπως τροποποιήθηκε τελευταία από τον κανονισμό ( ΕΟΚ ) αριθ . 1292/89 ( 5 ), άρχισε να εφαρμόζεται από την 1η Ιουλίου 1985 για μια πρώτη δοκιμαστική περίοδο τριών ετών -  ότι η εφαρμογή του καθεστώτος ενδοκοινοτικής κυκλοφορίας εμπορευμάτων παρατάθηκε με τον κανονισμό ( ΕΟΚ ) αριθ . 1292/89 - ότι, με τις τροποποιήσεις που επέφερε ο εν λόγω κανονισμός στο καθεστώς αυτό, εξασφαλίστηκε αντιστοιχία μεταξύ της 17ης οδηγίας  85/362/ΕΟΚ του Συμβουλίου της 16ης Ιουλίου 1985 για την εναρμόνιση των νομοθεσιών των κρατών μελών των σχετικών με τους φόρους κύκλου εργασιών - Απαλλαγή από το φόρο προστιθεμένης αξίας των προσωρινά εισαγομένων αγαθών εκτός των μεταφορικών μέσων ( 6 )  και του κανονισμού ( ΕΟΚ ) αριθ . 3/84 -  ότι, με τον κανονισμό ( ΕΟΚ ) αριθ . 3/84, όπως είναι διατυπωμένος σήμερα, δεν επιτρέπεται τα έργα τέχνης που δεν συνοδεύονται από τους δημιουργούς ή τους εντολοδόχους τους, ή οι τάπητες που αποτελούν εμπορικά δείγματα, να υπάγονται στο ευεργέτημα αυτού  του καθεστώτος - ότι η κατάσταση αυτή όχι μόνο αποτελεί οπισθοδρόμηση σε σχέση με την κατάσταση που ίσχυε πριν από την 1η Ιουλίου 1989 αλλά επιπλέον δεν λαμβάνει υπόψη την παράλληλη ισχύ της οδηγίας 85/362/ΕΟΚ - ότι πρέπει να προβλεφθεί ότι ο εν λόγω  κανονισμός εφαρμόζεται επίσης και στις περιπτώσεις αυτές -  ότι το άρθρο 8Α της συνθήκης προβλέπει προοδευτική εγκαθίδρυση της εσωτερικής αγοράς, κατά τη διάρκεια χρονικής περιόδου που λήγει στις 31 Δεκεμβρίου 1992, η οποία περιλαμβάνει ένα χώρο χωρίς εσωτερικά σύνορα, μέσα στον οποίο εξασφαλίζεται ιδίως η  ελεύθερη κυκλοφορία των εμπορευμάτων -  ότι η εφαρμογή της διάταξης αυτής έχει ως αποτέλεσμα να στερείται πλέον αντικειμένου η διαδικασία του καθεστώτος της προσωρινής ενδοκοινοτικής κυκλοφορίας -  ότι η τροποποίηση του κανονισμού ( ΕΟΚ ) αριθ . 3/84 εξυπηρετεί το συμφέρον των πολιτών - ότι θα πρέπει λοιπόν η τροποποίηση αυτή να εφαρμοστεί το ταχύτερο δυνατό,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  Ο κανονισμός ( ΕΟΚ ) αριθ . 3/84 τροποποιείται ως εξής :  1 . Στο άρθρο 1 παράγραφος 1α :  - το στοιχείο β ) αντικαθίσταται από το ακόλουθο κείμενο :  "β ) τα κατεργασμένα γουνοδέρματα, οι πολύτιμοι λίθοι, οι τάπητες, εκτός από αυτούς που αποτελούν εμπορικά δείγματα και παρουσιάζονται ως τέτοια, και τα κοσμήματα ."  - το στοιχείο ε ) διαγράφεται .  2 . Στο άρθρο 16 προστίθενται τα ακόλουθα εδάφια :  "Ο παρών κανονισμός καταργείται από την ημερομηνία κατά την οποία τίθεται σε εφαρμογή ο κανονισμός ( ΕΟΚ ) αριθ . 2726/90 (*).  Η Επιτροπή, σύμφωνα με τη διαδικασία του άρθρου 15, θεσπίζει τις αναγκαίες μεταβατικές διατάξεις .   (*) ΕΕ αριθ . L 262 της 26 . 9 . 1990, σ . 1 ."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 21 Μαρτίου 1991 . Για το Συμβούλιο  Ο Πρόεδρος  G . WOHLFART  ( 1 ) ΕΕ αριθ . C 204 της 15 . 8 . 1990, σ . 15 . ( 2 ) ΕΕ αρθιθ . C 204 της 24 . 12 . 1990 και απόφαση της 20ής Φεβρουαρίου 1991 ( δεν έχει ακόμα δημοσιευθεί στην Επίσημη Εφημερίδα ). ( 3 ) ΕΕ αριθ . C 41 της 18 . 2 . 1991, σ . 56 . ( 4 ) ΕΕ αριθ . L 2 της 4 . 1 .  1984, σ . 1 . ( 5 ) ΕΕ αριθ . L 130 της 12 . 5 . 1989, σ . 1 . ( 6 ) ΕΕ αριθ . L 192 της 24 . 7 . 1985, σ . 20 .